
BIUDŽETINĖS ĮSTAIGOS KUKARSKĖS GLOBOS NAMŲ 2025 METŲ VEIKLOS ATASKAITA

I [bookmark: _Toc502911666] SKYRIUS
INFORMACIJA APIE ĮSTAIGĄ IR JOS VADOVĄ
Kukarskės globos namai (toliau Globos namai) – socialinės globos įstaiga, teikianti ilgalaikės / trumpalaikės socialinės globos paslaugas suaugusiems ir senyvo amžiaus asmenims su negalia ir su sunkia negalia. 
Globos namų misija – teikti kokybiškas, teisės aktų reikalavimus atitinkančias paslaugas, siekiant integracijos į visuomenę bei asmens savarankiškumo.
Globos namų vizija – nuolat tobulėjanti, konkurencinga socialinės globos, slaugos, kineziterapijos ir masažo paslaugas teikianti įstaiga, operatyviai prisitaikanti prie nuolat kintančių veiklos sąlygų bei užtikrinanti aukščiausią klientų aptarnavimo kokybę.
Globos namų vertybės: asmens orumas, socialinė atsakomybė, geras mikroklimatas, profesionalumas, nuolatinis tobulėjimas.
Globos namų veikla yra organizuojama vadovaujantis Lietuvos Respublikos Konstitucija, Lietuvos Respublikos socialinių paslaugų įstatymu, Lietuvos Respublikos socialinės apsaugos ir darbo ministro patvirtintu Socialinių paslaugų katalogu, Socialinės globos normų aprašu ir kitais Lietuvos Respublikoje galiojančiais teisės aktais, Šakių rajono savivaldybės tarybos patvirtintais nuostatais ir kitais teisės aktais. 
Globos namų adresas: Nemuno g. 136, Kukarskės k., Kidulių sen., Šakių r., juridinio asmens  kodas 190808573, tel. Nr. +370 345 62 300, el. paštas kukarskesnamai@gmail.com, el. svetainė www.kukarske.lt, paskyra socialiniame tinke Facebook – Kukarskės globos namai. 
		Globos namų vadovas
Nuo 2013 m. liepos 1 d. globos namams vadovauja direktorė Asta Pranaitienė. 
A. Pranaitienės išsilavinimas:
· Pieno ir pieno produktų technologijos specialybės studijų programa Kauno technologijos universitete (1993);
· Socialinio darbo studijos Vilniaus universitete (2005), bakalauro kvalifikacinis laipsnis;
· Socialinio darbo studijos Vilniaus universitete (2007), magistro kvalifikacinis laipsnis. 
	Nuo 2021 m. gegužės mėn. Globos namų direktorė A. Pranaitienė priklauso Savivaldybių socialinės globos įstaigų vadovų asociacijai. 
2025 m. A. Pranaitienė dalyvavo šiuose seminaruose, konferencijose: 
· 2025 m. balandžio 17 d. asmenybės tobulinimo užsiėmimuose „Elgesio modeliai, ribos, streso valdymas individualiai ir komandoje“ (4 val.);
· [bookmark: _Hlk188456218]2025 m. liepos 1 d. „Smurto ir priekabiavimo darbe prevencija ir valdymas“ (8 val.); 
· 2025 m. rugsėjo 12 d. teorinių, praktinių ir patyriminių mokymų ciklas „Savęs pažinimo būdai ir strategijos stiprinant pasitikėjimą savimi“ (8 val.);
· [bookmark: _Hlk188456398]2025 m. spalio 31 d. teorinių, praktinių ir patyriminių mokymų ciklas „Kaip reguliuoti emocijas, siekiant suvaldyti stresą“ (8 val.);
· Mykolo Romerio universiteto įstaigų vadovams organizuotose supervizijose profesinės kvalifikacijos kėlimui (16 val.).



II [bookmark: _Hlk124449603]SKYRIUS
TIKSLAI IR PAGRINDINĖS VEIKLOS KRYPTYS
Kukarskės globos namų tikslai ir pagrindinės veiklos kryptys:
· aukšta teikiamų paslaugų kokybė;
· įstaigos veiklos pobūdį atitinkanti organizacinė struktūra;
· efektyviai valdomi žmogiškieji ištekliai;
· efektyvi išorinė ir vidinė komunikacija;
· efektyviai naudojami esami finansiniai ištekliai.
Ilgalaikės / trumpalaikės socialinės globos ir laikino atokvėpio paslaugos Kukarskės globos namuose:
· apgyvendinimas;
· sveikatos priežiūros ir slaugos paslaugos;
· maitinimas;
· socialinio darbo paslaugos; 
· buities ir asmens higienos paslaugos;
· užimtumo ir laisvalaikio organizavimas;
· religiniai patarnavimai.
III [bookmark: _Hlk124449923]SKYRIUS
[bookmark: _Toc502911667]INFORMACIJA APIE TIKSLŲ ĮGYVENDINIMĄ
2025 m. veiklos tikslai: 
1 tikslas. Teikti kokybiškas paslaugas.
	2 tikslas. Didinti gyventojų savarankiškumą.
3 tikslas. Kelti personalo kvalifikaciją, gerinti darbo sąlygas;
4 tikslas. Sukurti saugią, gyventi pritaikytą ir būtinus poreikius tenkinančią aplinką.

1 lentelė. 2025 m. Kukarskės globos namų veiklos tikslai
	Eil Nr.
	Uždaviniai ir priemonės pavadinimas
	Vertinimo kriterijai ir jų reikšmės
	Rezultatyvumas 

	Teikti kokybiškas paslaugas

	1.
	Globos namų gyventojų apklausa. Duomenys panaudoti gerinant globos namų kokybinius bei kiekybinius darbo rodiklius
	· Apklausti 50 proc. globos namų gyventojų;
· Susisteminti anketoje gauti rezultatai, supažindinti darbuotojai;
· Pagerinti globos namų kokybiniai ir kiekybiniai darbo rodikliai.
	Apklausta 65 proc. globos namų gyventojų.
Duomenys susisteminti.

	2.
	Slaugos proceso dalyvių apklausa. Duomenys panaudoti gerinant globos namų kokybinius bei kiekybinius darbo rodiklius.
	· Apklausti bent 70 proc. slaugos proceso dalyvių;
· Susisteminti anketoje gauti rezultatai, supažindinti darbuotojai;
· Pagerinti globos namų kokybiniai ir kiekybiniai darbo rodikliai
	Apklausta 100 proc. slaugos proceso dalyvių. Gauti rezultatai susisteminti.

	3.
	Kokybės vadybos sistemos tobulinimas
	· Periodiškai peržiūrėti ir analizuoti išsikeltus kokybės tikslus;
· Periodiškai peržiūrėti Kokybės vadybos sistemą;
· Pasiruošimas persertifikavimo auditui.
	Tobulinama Kokybės vadybos sistema. Po persertifikavimo audito, sertifikatas išduotas dar trejiems metams (iki 2028-07-17).

	4.
	EQUASS kokybės sistemos palaikymas
	· Paslaugų vertinimo rezultatai pagal EQUASS standartą;
· Pasiruošimas persertifikavimo auditui.
	Peržiūrėti paslaugų vertinimo rezultatai, išorės audito vertinimas, ruošiamasi pakartotiniam auditui.

	5.
	Bendradarbiavimas su kitomis globos namų įstaigomis, seniūnija, bendruomenėmis
	· Ne mažiau kaip du kartus per metus susitikti su kitų įstaigų darbuotojais, siekiant taikyti efektyviausius darbo metodus užtikrinančius kokybišką paslaugų teikimą;
· Ir toliau palaikomi artimi ryšiai su Šakių rajono savivaldybės Kidulių seniūnija bei bendruomenėmis.
	Pasirašytos bendradarbiavimo sutartys su Lauksargių ir Gudkaimio globos namų bendruomenėmis,  palaikomi artimi ryšiai su Kidulių seniūnija ir mūsų krašto bendruomenėmis.

	6.
	Kokybiškas, maisto saugos ir higienos reikalavimus atitinkantis maistas
	· Tinkamai paruošti perspektyviniai meniu;
· Patiekalai gaminami pagal receptūras ir patiekalo ruošimo technologiją;
· Teikiamas 100 proc. kokybiškas, maisto saugos ir higienos reikalavimus atitinkantis maistas.
	Teikiamas kokybiškas, pagal perspektyvinius meniu paruoštas maistas.

	7.
	Globos namų gyventojų kokybiškas senėjimas
	· Teikiama kokybiška slauga;
· Laikomasi kūno padėties keitimo grafiko;
· Naudojami čiužiniai nuo pragulų, kūną apsaugantys tepalai;
· Dirbama pagal infekcijos kontrolės procedūrą;
· 98 proc. išvengta pragulų bei infekcijų;
	98 proc. išvengta pragulų. Teikiama kokybiška slauga. Personalas dirba pagal grafikus ir globos namų tvarkas.

	8.
	Sekti bei nuolat registruoti globos namų gyventojų sveikatos pokyčius
	· Kraujospūdžio sekimas;
· Sekamos gyvybinės funkcijos;
· 100 proc. registravimas.
	100 proc. kraujospūdžio ir gyvybinių funkcijų sekimas bei registravimas. 

	9.
	Globos namų gyventojų slaugos istorijų pildymas
	· 100 proc. užpildytos globos namų gyventojų slaugos istorijos;
· Slaugos istorijos pildomos pasikeitus sveikatos stoviui.
	100 proc. užpildytos slaugos istorijos, nuolat atnaujinamos.

	Didinti gyventojų savarankiškumą

	10.
	ISGP planai
	· Kiekvienam gyventojui sudaryti ISGP;
· ISGP  įgyvendinimas;
· ISGP peržiūrėjimas;
· Bent 50 proc. globos namų gyventojų savarankiškesni, nepraradę kasdieninių įgūdžių.
	100 proc. gyventojų sudaryti ISGP, peržiūrimi. 40 proc. gyventojų tapo savarankiškesni.

	11.
	Ryšių su artimaisiais palaikymas
	· Bent 80 proc. gyventojų palaiko ryšius su artimaisiais.
	90 proc. gyventojų palaiko ryšius su artimaisiais.

	12.
	Gyventojų dalyvavimas užimtumo veiklose
	· Bent 35 proc. gyventojų dalyvauja savarankiškumo įgūdžių ugdymo, darbinės veiklos ir užimtumo programose
	40 proc. gyventojų kasdien dalyvauja užimtumo veiklose. 

	13.
	Individualios gydomosios programos taikymas
	· Gyventojų biosocialinių funkcijų įvertinimas;
· Kineziterapinės kortelės pildymas;
· Plano sudarymas;
· Procedūrų atlikimas;
· 90 proc. įgyvendintos taikomos gydomosios programos.


	Visiems gyventojams atliktas biosocialinių funkcijų vertinimas, pildomos kortelės, sudaromi planai. Procedūros atliktos 90 proc. gyventojų. 75 proc. įgyvendintos taikomos gydomosios programos. 
Nuo 2023-11-11 įstaiga neturi kineziterapijos specialisto pareigybės, tačiau šią paslaugą teikia kineziterapijos specialistas, dirbantis su individualios veiklos pažymėjimu. 

	Kelti personalo kvalifikaciją, gerinti darbo sąlygas

	14.
	Sustiprinti žmogiškieji ištekliai
	· Darbuotojų kvalifikacijos kėlimas, 90 proc. globos namų darbuotojų dalyvavo  mokymuose ir kvalifikacijos kėlimo kursuose;
· Tinkama kompetencija atlikti pareigybei pavestas darbo funkcijas;
· Motyvacijos skatinimas;
· Savivertės didinimas.
	100 proc. darbuotojai dalyvavo įstaigoje organizuojamuose mokymuose, 20 proc. kvalifikacijos kėlimo kursuose. 100 proc. darbuotojų turi pareigybės aprašymuose reikalingą kompetenciją. 

	15.
	Globos namų darbuotojai išklausę privalomus pirmosios pagalbos mokymo programas ir higienos įgūdžių mokymo programas
	· Organizuoti mokymus globos namuose;
· Naujai priimtus darbuotojus taip pat apmokinti;
· 100 proc. globos namų darbuotojų išklausę privalomas pirmosios pagalbos mokymo programas ir higienos įgūdžių mokymo programas.
	100 proc. darbuotojai yra išklausę reikalingus mokymus. 

	16.
	Darbuotojų darbo sąlygų gerinimas
	· Darbuotojų aprūpinimas reikiamu inventoriumi, efektyvinančiu darbo našumą.
	Nupirkti nauji puodai, keptuvės, indai. Įsigyta konvekcinė krosnis, daržovių pjaustyklė, pramoninė skalbyklė. Nupirkti du nauji nešiojami kompiuteriai.

	17.
	Komandinio darbo užtikrinimas
	· Bendri darbuotojų susirinkimai kiekvieną pirmadienį, kuriuose analizuojama įstaigos veikla, nagrinėjamos problemos, ieškoma sprendimo būdų.
	Kartą per savaitę (pirmadieniais) darbuotojai rinkosi į bendrus pasitarimus.

	Sukurti saugią, gyventi pritaikytą ir būtinus poreikius tenkinančią aplinką

	18.
	Kambarių remontas
	· Suremontuoti  globos namų gyventojų kambarius, poilsio kambarį.
	Išdažyti  ir pritaikyti neįgaliems gyventojams keturi  kambariai, perdarytos sanitarinės patalpos, poilsio kambario remontas atidėtas iki projekto „Senatvė–likimo dovana“ įgyvendinimo pabaigos.

	19.
	Inventoriaus atnaujinimas
	· Atnaujinti gyventojų lovas ir čiužinius.
· Nupirkti naujas spinteles-staliukus.



	Peržiūrėtos visų gyventojų lovos ir čiužiniai. Patikrą atliko UAB „Limeta“ specialistas. Susidėvėję baldai pakeisti naujais. Nupirkta naujų spintelių.


	Personalas
2022 m. rugsėjo 23 d. Šakių rajono savivaldybės tarybos sprendimu Nr. T-301 „Dėl biudžetinės įstaigos Kukarskės globos namų didžiausio leistino pareigybių skaičiaus nustatymo“ patvirtintas didžiausias leistinas pareigybių skaičius – 29,5 pareigybės. 2025 m. gruodžio 31 d. duomenimis Globos namuose dirbo 31 darbuotojas.

2 lentelė. Kukarskės globos namų pareigybių sąrašas, patvirtintas 2025 m. rugpjūčio 1 d. direktorės įsakymu Nr.VK-39.
	Eilės Nr.
	Pareigybės pavadinimas
	Pareigybių skaičius

	1. 
	Direktorius
	1

	2. 
	Finansininkas
	1

	3. 
	Administratorius
	1

	4. 
	Vyriausiasis socialinis darbuotojas
	1

	5. 
	Socialinis darbuotojas
	1

	6. 
	Bendrosios praktikos slaugytojas
	2,5

	7. 
	Slaugytojo padėjėjas
	12

	8. 
	Vyriausioji virėja
	0,5

	9. 
	Virėjas 
	3

	10. 
	Ūkvedys 
	0,75

	11. 
	Vairuotojas 
	0,25

	12. 
	Valytojas
	1

	13. 
	Skalbėjas
	1

	14. 
	Užimtumo specialistas
	2,5

	15. 
	Užimtumo specialistas*
	1+1

	16. 
	Individualios priežiūros darbuotojas*
	0,5+0,5

	Iš viso:
	31,5

	*Darbuotojai, įdarbinti įgyvendinant projektus: 1,5 etato - „Terapinės rekreacijos paslaugų teikimas Kukarskės globos namuose“; 1,5 etato – „Stotelė atokvėpiui“



[bookmark: _Hlk188450918]2025 m. globos namų darbuotojai dalyvavo šiuose mokymuose, seminaruose, konferencijose:
· 2025 m. balandžio 9 d. „Efektyvus popierinių ir skaitmeninių dokumentų valdymas: nuo parengimo iki archyvavimo“ (6 val.);
· 2025 m. balandžio 10 d. „Psichologinė gerovė sveikatos priežiūroje: perdegimo prevencija, emocinis atsparumas, terapinis aljansas“ (7 val.);
· 2025 m. balandžio 18 d. „Profesinė (medicinos) etika“ (2 val.);
· 2025 m. balandžio 18 d. „Infekcijų kontrolė sveikatos priežiūros įstaigose“ (2 val.);
· 2025 m. birželio 17 d. „Pragulos ir pragulų profilaktika“ (4 val.);
· 2025 m. birželio 18 d. „Viešųjų pirkimų vykdymas. Teorija ir praktika“ (22,5 val.);
· 2025 m. spalio 2 d. „Skirtingi širdies nepakankamumo veidai: kaip atpažinti ir kaip juos gydyti“ (4 val.);
· 2025 m. spalio 8 d. „Raštvedybos, oficialių raštų ir taisyklingos administracinės kalbos vartojimas“ (6 val.);
· 2025 m. spalio 28 d., lapkričio 18 d., gruodžio 9 d. supervizorės Aistės Janovič vedamas supervizijų ciklas savivaldybių globos įstaigų vadovų asociacijos narių socialiniams darbuotojams profesinės kvalifikacijos kėlimui (9 val.);
· 2025 m. spalio 30 d. „Ruošiantis finansinių metų pabaigai viešojo sektoriaus subjektuose: 2025 m. teisės aktų pakeitimų apžvalga“ (8 val.);
· 2025 m. gruodžio 4 d. „MED EDUkacija: 2025-ujų akcentai“ (6 val.);
· 2025 m. gruodžio 17 d. „Atlygio skaidrumo direktyva 2026: advokato, HR ir auditorės patarimai“ (5 val.);
· 2025 m. gruodžio 22 d. „Infekcijų kontrolė praktikoje: paviršių dezinfekcija ir niežų židinių suvaldymas“ (4 val.);
· 2025 m. viena darbuotoja įgijo individualios priežiūros darbuotojo kvalifikaciją Smalininkų technologijų ir verslo mokykloje.
Visiems globos namų darbuotojams įstaigoje buvo organizuoti šie mokymai:
· 2025 m. balandžio 17 d. asmenybės tobulinimo užsiėmimuose „Elgesio modeliai, ribos, streso valdymas individualiai ir komandoje“ (4 val.);
· 2025 m. liepos 1 d. „Smurto ir priekabiavimo darbe prevencija ir valdymas“ (8 val.); 
· 2025 m. rugsėjo 12 d. teorinių, praktinių ir patyriminių mokymų ciklo „Elgesio modeliai organizacijoje. Pažindamas save pažinsi kitą“ I dalis „Savęs pažinimo būdai ir strategijos stiprinant pasitikėjimą savimi“ (8 val.);
· 2025 m. spalio 31 d. teorinių, praktinių ir patyriminių mokymų ciklo „Elgesio modeliai organizacijoje. Pažindamas save pažinsi kitą“ II dalis „Kaip reguliuoti emocijas, siekiant suvaldyti stresą“ (8 val.).
Kukarskės globos namai palaikė gerus ryšius su įvairiomis profesinio mokymo įstaigomis. 2025 m. globos namuose praktiką atliko studentės, būsimos slaugytojo padėjėjos ir individualios priežiūros darbuotojos iš Smalininkų technologijų ir verslo mokyklos bei  Marijampolės profesinio rengimo centro Kudirkos Naumiesčio skyriaus. Sulaukta poros grupių studenčių, norėjusių susipažinti su globos namais ir slaugytojo padėjėjų darbu, iš Marijampolės profesinio rengimo centro Kudirkos Naumiesčio skyriaus.
Darbuotojų atstovas
Nuo 2025 m. sausio 20 d. globos namų darbuotojams atstovavo visuotiniame susirinkime naujai išrinkta Darbo taryba, nes nuo 2022 m. lapkričio 23 d. Darbo tarybai priskirtas funkcijas vykdžiusios profesinės sąjungos „Solidarumas“ sudėtyje liko nepakankamas narių skaičius, o vėliau profesinės sąjungos veikla buvo visiškai nutraukta. 
		Sertifikatai
Nuo 2016 m. Kukarskės globos namuose sukurta, įdiegta ir palaikoma Kokybės vadybos sistema, atitinkanti ISO 9001:2015 standarto reikalavimus. Sukurta Kokybės politika. 2025 m. liepos 10 d. Kokybės vadybos sistema buvo sėkmingai pratęsta dar trejiems metams (Sertifikato Nr. 26K. 2615). Sertifikatas galioja iki 2028 m. liepos 17 d. 
2025 m. gruodžio 3-4 d. Kukarskės globos namuose vyko EQUASS ASSURANCE auditas, palikęs pastabas dėl gyvenamosios aplinkos trūkumų, tačiau pripažinęs įstaigai pažengusio vartotojo statusą. Kadangi sertifikatas lieka galioti tik 6 mėnesius, 2026 m. ruošiamasi persertifikavimo auditui. 
Auditai
Per 2025 m. Kukarskės globos namuose vyko trys auditai ir vienas patikrinimas: 
Įstaigos veiklą tikrino Socialinių paslaugų priežiūros departamentas prie Socialinės apsaugos ir darbo ministerijos, pateikęs daug pastabų dėl globos namų gyventojų gyvenamosios aplinkos, kurios pagerinimui reikalingas papildomas finansavimas, siekiant, kad globos namų aplinka labiau primintų namų aplinką ir užtikrintų senjorų orų senėjimą. 
UAB „Sertika“ atliko pakartotinį Kokybės vadybos sistemos persertifikavimo auditą ir be neatitikčių pratęsė sertifikatą dar trejiems metams. 
MB „Dokvita“ tikrino medicininę sritį. Šis išorinis vidaus medicininis auditas taip pat praėjo sėkmingai, žymių neatitikčių nerasta. 
VšĮ Valakampių reabilitacijos centras auditavo EQUASS kokybės sistemą. Kaip ir Socialinių paslaugų priežiūros departamentas prie Socialinės apsaugos ir darbo ministerijos pateikė keletą pastabų dėl gyventojų aplinkos gerinimo, tačiau pripažino įstaigai pažengusio vartotojo statusą. 2026 m. ruošiamasi pakartotiniam persertifikavimui. 
[bookmark: _Hlk220660321]Socialinio darbo veikla
[bookmark: _Toc502911676][bookmark: m_-2332254599869724124__Toc502911676]2025 m. Kukarskės globos namuose buvo apgyvendinti penki asmenys (keturi vyrai ir viena moteris) 2025 m. mirė devyni globos namų gyventojai. 
 
3 lentelė. Gyventojų atvykimas ir išvykimas 2025 m.
	Gyventojų skaičius metų pradžioje
	49

	Atvyko
	5

	Iš jų atvyko iš
	iš kitų globos namų
	0

	
	iš namų
	5

	Išvyko
	9

	Iš jų išvyko
	į kitą globos įstaigą
	0

	
	į namus
	0

	
	mirė
	9

	Gyventojų skaičius metų pabaigoje
	43


 
4 lentelė. Globos namų gyventojai pagal amžiaus grupes
	Rodiklis
	Amžius metais

	
	iki 30
	30-49
	50-59
	60-64
	65-69
	70-74
	75-79
	80-84
	85 ir vyresni
	Iš viso

	Gyventojų skaičius
	0
	0
	2
	2
	9
	7
	5
	6
	12
	43

	Moterys
	0
	0
	0
	1
	3
	4
	1
	2
	10
	21

	Vyrai
	0
	0
	2
	1
	6
	3
	4
	4
	2
	22

	Iš visų gyventojų:

	su fizine negalia
	0
	0
	2
	0
	6
	3
	3
	4
	12
	30

	su psichine negalia
	0
	0
	0
	1
	2
	2
	0
	1
	3
	9

	su proto negalia
	0
	0
	
	1
	0
	0
	0
	0
	0
	1

	Iš viso gyventojų su sunkia negalia
	0
	0
	2
	1
	4
	2
	4
	3
	12
	28


[bookmark: _Toc502911675][bookmark: _Toc502911681]2025 m. Kukarskės globos namuose socialinis darbas buvo vykdomas laikantis profesionalumo, pagarbos asmens orumui ir individualumo principų. Pagrindinis tikslas – užtikrinti gyventojų gyvenimo kokybę, skatinti jų savarankiškumą, socialinę integraciją, aktyvų dalyvavimą bendruomenės gyvenime bei emocinę ir dvasinę gerovę.
Socialinės paslaugos buvo teikiamos kompleksiškai, bendradarbiaujant socialiniams darbuotojams, individualios priežiūros darbuotojams, slaugos specialistams bei administracijai. Kiekvienam gyventojui buvo sudaromi individualūs socialinės globos planai (ISGP), kurie reguliariai peržiūrimi ir koreguojami atsižvelgiant į sveikatos būklę, savarankiškumo lygį, socialinius įgūdžius ir asmeninius poreikius. Tad Globos namuose nuolat vykdomas individualus darbas su kiekvienu gyventoju. 
Didžiausias dėmesys buvo skirtas:
· naujai atvykusių gyventojų adaptacijai;
· emocinės būklės stebėsenai;
· konfliktinių situacijų prevencijai ir sprendimui;
· gyventojų motyvavimui dalyvauti veiklose;
· ryšių su artimaisiais palaikymui ir stiprinimui.
Socialiniai darbuotojai tarpininkavo sprendžiant socialines, teisines, dokumentų tvarkymo, pensijų, kompensacijų bei kitus klausimus. Buvo aktyviai bendradarbiaujama su išorinėmis institucijomis bei vietos bendruomene.
Gyventojų ryšiai su artimaisiais
2025 m. socialinės darbuotojos nuolat palaikė ryšius su globos namų gyventojų artimaisiais: informavo apie gyventojų pakitusią sveikatos būklę, jų išvykimą į stacionarias gydymo įstaigas, mirties atveju, susisiekdavo ir padėjo gyventojams atnaujinti ryšius su jais nebendraujančiais artimaisiais. Nepaisant visų pastangų, penki asmenys yra vieniši, jų niekas nelanko, nes jau nėra gyvų giminaičių.
Gyventojų užimtumas
2025 m. ypatingas dėmesys skirtas prasmingam gyventojų užimtumui, kuris padeda palaikyti pažintines funkcijas, fizinį aktyvumą, gerina emocinę būklę ir stiprina bendruomeniškumo jausmą. Globos namuose vyko kūrybiniai užsiėmimai (rankdarbiai, karpiniai, piešimas, sezoninės dekoracijos), teminės popietės ir diskusijos, stalo žaidimai ir proto mankštos, kulinariniai užsiėmimai,
filmų peržiūros ir aptarimai, muzikos ir dainų popietės.
Gyventojai aktyviai įsitraukė į aplinkos gražinimą – pavasarį ir rudenį tvarkė gėlynus, sodino augalus, puoselėjo globos namų teritoriją. Vasario mėnesį bendruomenė dalyvavo socialinėje iniciatyvoje – tvarkė panemunės aplinką ir rinko žvejų paliktas šiukšles. Balandžio mėnesį organizuota talka globos namų teritorijoje.
Iš viso įstaigoje dirbo keturi (3,5 etato) užimtumo specialistai, kurie organizavo gausybę renginių, išvykų, edukacinių užsiėmimų, svečių vizitų ir kasdienės veiklos pamokėlių, leidžiančių gyventojams pasijausti visaverčiais bendruomenės nariais.
Šiltuoju metų laiku gyventojams buvo organizuojami piknikai prie Nemuno. Šios išvykos tapo ne tik malonia laisvalaikio forma, bet ir svarbia socialinės integracijos bei emocinės gerovės dalimi. Gyventojai galėjo pabūti gamtoje, bendrauti neformalioje aplinkoje, dalintis prisiminimais, dainuoti, mėgautis arbata ir užkandžiais gryname ore. Buvimas prie upės skatino atsipalaidavimą, mažino įtampą, stiprino tarpusavio ryšius ir kūrė jaukią bendrystės atmosferą.
Valstybinių, kalendorinių ir religinių švenčių minėjimas
Per 2025 metus globos namuose paminėta daug valstybinių, kalendorinių ir religinių švenčių. Švenčių minėjimas skatino tradicijų puoselėjimą, bendrystę bei tautinę savimonę.
Buvo organizuoti minėjimai:
· Sausio 13-osios;
· Vasario 16-osios;
· Kovo 11-osios;
· Valentino dienos;
· Kaziuko mugės;
· Užgavėnių (kartu su Sudargo biblioteka);
· Verbų sekmadienio ir Velykų;
· Gedulo ir vilties dienos (birželio 14 d.);
· Liepos 6-osios – kartu giedotas Lietuvo himnas;
· Oninių ir Žolinės;
· Mokytojų dienos;
· Motinos ir Tėvo dienų;
· Visų šventųjų ir mirusiųjų dienos;
· Kūčių, Šv. Kalėdų bei Naujųjų metų.
Gyventojai buvo įtraukiami į pasiruošimą šventėms – gamino dekoracijas, repetavo pasirodymus, ruošė vaišes, dalijosi savo patirtimis ir prisiminimais.
Koncertai, spektakliai ir kultūrinė veikla
Globos namuose koncertavo keturi kolektyvai: Šakių viešosios bibliotekos kūrėjų grupė „Mėlynosios paukštės“, Tauragės pagyvenusių žmonių asociacijos „Subuvimas“ vokalinis instrumentinis ansamblis ,,Tango plius“, Jurbarko neįgaliųjų draugijos meno kolektyvas „Draugystė“, Vadžgirio moterų ansamblis „Žiburys“.
Gyventojai turėjo progą pamatyti du spektaklius, kuriuos į globos namus atvežė Gelgaudiškio neįgaliųjų klubas „Versmė“ ir VšĮ Šakių diakonijos Dienos socialinės globos centro lankytojai. Surengta jurbarkietės, Tautodailininkų sąjungos pirmininkės Vidos Petraitienės karpinių paroda. Gyventojai vyko į Eržvilko kultūros centrą stebėti artistės Violetos Mičiulienės monospektaklio „Bėgantis aštuonkojis“, o Jurbarko kultūros centre dalyvavo Giulijos soliniame koncerte. Ne kartą globos namuose lankėsi Sudargo bibliotekininkės, organizavusios čia įvairias edukacijas ir literatūrines popietes. Kultūrinė veikla padėjo palaikyti gyventojų pažintinį aktyvumą, skatino emocinį atvirumą ir kūrybiškumą.
Svečių vizitai ir bendradarbiavimas
Globos namuose lankėsi:
· „Namai visiems“ senjorų klubas;
· Lauksargių ir Gudkaimio globos namų bendruomenės, su kuriomis buvo pasirašytos ir  bendradarbiavimo sutartys;
· Jurbarko šokių ir sveikatingumo studijos „Sveikatos erdvė“ linijinių šokių grupė;
· Raseinių švietimo pagalbos tarnybos Trečiojo amžiaus universiteto moterų ansamblis;
· Marijampolės profesinio rengimo centro Kudirkos Naumiesčio skyriaus mokinės;
· Smalininkų technologijų mokyklos auklėtinės.
Tokie susitikimai stiprino tarpinstitucinį bendradarbiavimą, skatino kartų dialogą bei socialinę įtrauktį.
Išvykos
Per 2025 m. buvo surengtos penkios išvykos, kurios praturtino gyventojų gyvenimą naujais įspūdžiais ir patirtimis: pažintinė išvyka į Kidulių vyninę „Vilkenta“, leidusi pasimėgauti tradiciniais lietuviškais patiekalais; jaunystės metus priminęs apsilankymas Jurbarko „Šašlykinėje“; abejingų nepaliko išvyka į didžiuosius Švč. Mergelės Marijos gimimo atlaidus Šiluvoje; daug gerų emocijų sukėlė apsilankymas Kudirkos Naumiesčio Bulvės muziejuje ir Senjorų dienos šventėje. Išvykos padėjo gyventojams išlaikyti ryšį su visuomene, skatino savarankiškumą bei plėtė socialinę patirtį.
Dvasinis palaikymas
Gyventojų dvasiniams poreikiams patenkinti globos namuose skiriamas ypač didelis dėmesys. Tuo ne vienerius metus iš eilės rūpinasi Kaimelio parapijos klebonas Zenonas Stepanauskas, kuris kiekvieną mėnesį globos namuose aukoja šv. Mišias, sudarydamas sąlygos dalyvauti tiek religinėse apeigose, tiek ir individualiuose pokalbiuose.
Išvados ir perspektyvos
2025 m. socialinio darbo veikla buvo kryptinga, įvairiapusė ir orientuota į žmogaus orumo išsaugojimą. Piknikai prie Nemuno, miško, maudynės, kultūriniai renginiai, išvykos ir kasdienės veiklos reikšmingai prisidėjo prie gyventojų emocinės, socialinės ir fizinės gerovės stiprinimo.
Ateityje planuojama tęsti miško terapijos užsiėmimus, plėsti gamtos terapijos ir bendruomeninių iniciatyvų veiklas, stiprinti bendradarbiavimą su vietos organizacijomis, didinti gyventojų įtraukimą į sprendimų priėmimą.
Socialinio darbo komanda ir toliau sieks kurti saugią, palaikančią ir aktyvią bendruomenę, kurioje kiekvienas gyventojas jaustųsi reikalingas, gerbiamas ir vertinamas.
Savarankiškumo ugdymas
Gyventojų savarankiškumo didinimas yra vienas iš svarbiausių globos namų uždavinių. Gyventojai skatinami būti kuo mažiau priklausomi nuo aptarnaujančio personalo, pagal galimybes tvarkytis savo gyvenamąją aplinką ir asmens higieną. Taip didinamas žmogaus orumas, nepriklausomybė ir savarankiškumo jausmas. 
Gyventojai mokomi ir skatinami savarankiškai tvarkytis savo buitį, kartą per savaitę buvo vykdomas savarankiškas gyvenamųjų kambarių tvarkymas, minimaliai  padedant personalui. Taip pat gyventojai savarankiškai prižiūrėjo ir puoselėjo globos namų aplinką, laistė gėles, augino daržoves ir prieskonines žoleles, džiovino vaistažoles. Patys globos namų virtuvėlėje gaminosi sau salotas, mišraines, šaltibarščius, kepė blynus. Stipresnieji gyventojai mielai vyko į Kidulių kapines ir padėjo prižiūrėti mirusių globos namų gyventojų kapus. 
Gyventojų taryba
Gyventojų taryba yra patariamasis globos namų administracijos organas, galintis teikti pasiūlymus ir daryti įtaką tobulinant globos namų veiklą. Kadangi gyventojų tarybos nariai nebuvo aktyvūs, gyventojų problemos buvo sprendžiamos visuotiniuose susirinkimuose, kuriuos organizavo socialiniai darbuotojai.
[bookmark: _Toc502911682][bookmark: _Hlk220660247]Sveikatos priežiūros paslaugos
Globos namai turi visus dokumentus, numatytus veiklos vykdymui: Valstybinės akreditavimo sveikatos priežiūros veiklai tarnybos prie Sveikatos apsaugos ministerijos išduotą licenciją verstis asmens sveikatos priežiūros veikla ir teikti šias paslaugas – slauga (bendrosios praktikos slauga); kineziterapija, masažas; Marijampolės visuomenės sveikatos centro išduotą leidimą – higienos pasą teikti ambulatorinės slaugos-bendrosios praktikos slaugos, kineziterapijos ir masažo paslaugas; Šakių rajono valstybinės maisto veterinarijos tarnybos išduotą maisto tvarkymo subjekto patvirtinimo pažymėjimą. Globos namuose visą parą teikiamos slaugos ir sveikatos priežiūros paslaugos, naktį dirba dvi slaugytojo padėjėjos. 	
	2025 m. globos namų gyventojai buvo konsultuojami 11 sveikatos priežiūros specialistų.
 5 lentelė. Konsultacijos pas specialistus
	Endoskopija 
	Kardiologo
	Psichiatro
	Ginekologo

	3
	5
	12
	1

	Echoskopija
	LOR
	Odontologo
	Šeimos gydytojo

	3
	5
	13
	74

	Urologo
	Traumatologo
	Okulisto  
	

	6
	3
	4
	


Stacionarinį gydymą 2025 m. gavo 40 globos namų gyventojų:
· VšĮ Šakių ligoninėje – 3;
· Šakių ligoninės Priėmimo-skubiosios pagalbos skyriuje – 31;
· VšĮ Jurbarko ligoninėje – 5;
· Lietuvos sveikatos mokslų universiteto ligoninėje Kauno klinikose – 1.
Kineziterapija
Siekiant išlaikyti globos namų gyventojų funkcinį pajėgumą ir savarankiškumą, saugant ir stiprinant jų sveikatą, 2025 m. globos namų gyventojams buvo teikiamos individualios ir grupinės kineziterapijos paslaugos, atsižvelgiant į jų funkcinę būklę, fizinį pajėgumą ir sveikatos sutrikimus. Kineziterapijos paslaugų tikslas – palaikyti ir gerinti gyventojų judėjimo funkcijas, fizinį savarankiškumą, mažinti komplikacijų riziką bei gerinti gyvenimo kokybę.
Vaikštantiems gyventojams kineziterapijos tikslas buvo palaikyti ir gerinti raumenų jėgą, pusiausvyrą, koordinaciją bei ištvermę, skatinti savarankišką judėjimą ir užkirsti kelią griuvimams. Taikytos priemonės: gydomieji pratimai stovint ir sėdint, eisenos lavinimas, pusiausvyros ir koordinacijos pratimai, funkciniai pratimai kasdienės veiklos įgūdžiams gerinti, tempimo ir kvėpavimo pratimai, taip pat naudojamos pagalbinės priemonės pagal poreikį.
Gulintiems gyventojams kineziterapijos tikslas buvo palaikyti sąnarių judrumą, raumenų tonusą, gerinti kraujotaką ir kvėpavimo funkciją, mažinti pragulų, kontraktūrų ir kitų imobilizacijos komplikacijų riziką. Taikytos priemonės: pasyvūs ir aktyvūs–pasyvūs judesiai, padėčių keitimas, kvėpavimo pratimai, švelnus raumenų tempimas, mobilizacijos elementai, funkcinės padėties formavimas bei artimųjų ar personalo konsultavimas dėl taisyklingo gyventojų pozicionavimo.
Kineziterapijos paslaugos buvo teikiamos reguliariai, individualiai pritaikant programas kiekvienam gyventojui, bendradarbiaujant su globos namų personalu ir kitais sveikatos priežiūros specialistais.
Per 2025 m. globos namų gyventojams iš viso buvo suteikta 521 kineziterapijos procedūra.
	Miško terapija
2025 m. Kukarskės globos namuose, siekiant išnaudoti visus supančios gamtos privalumus, buvo vykdoma ir miško terapijos veikla, skirta gyventojų emocinei ir fizinei gerovei stiprinti. Šios veiklos metu gyventojai kartu su specialistais leidosi į ramius pasivaikščiojimus miške, mokėsi sąmoningo buvimo gamtoje, klausėsi miško garsų, stebėjo augalus ir medžius, atliko lengvus kvėpavimo bei atsipalaidavimo pratimus. Taip pat vyko pokalbiai apie gamtos pojūčius, dalijimasis įspūdžiais ir prisiminimais, kurie skatino bendravimą ir gerą nuotaiką.
Miško terapija – tai sąmoningas ir ramus buvimas miške, pasitelkiant pojūčius ir kvėpavimą, siekiant atsipalaiduoti, sumažinti stresą ir pagerinti emocinę bei fizinę savijautą. Buvimas gamtoje teigiamai veikia širdies ir kraujagyslių sistemą, padeda reguliuoti kraujospūdį, skatina lengvą fizinį aktyvumą ir gerina miego kokybę. Be to, miško aplinka stiprina imuninę sistemą, suteikia ramybės jausmą ir prisideda prie bendros gyvenimo kokybės gerinimo.
	Maitinimo paslaugos
Maitinimo paslaugos gyventojams teikiamos 4 kartus per dieną. Organizuojama mityba pritaikyta vyresnio amžiaus žmonėms. Atsižvelgiant į asmens sveikatos būklę, ligos pobūdį ir esant medikų rekomendacijoms, organizuojamas ir dietinis maitinimas. Įvertinus neįgalių asmenų rijimo ir kramtymo funkcijų sutrikimus, gyventojams taikoma maisto konsistenciją koreguojanti dieta – trintas, paskystintas maistas. Pagal poreikius skiriamas specialus maitinimas (podagra, cukriniu diabetu sergančiųjų mityba). 
Slaugytojos nuolat konsultuoja gyventojus mitybos klausimais. Gyventojui kiekvieną dieną sudaroma galimybė susipažinti su meniu. Gyventojai valgo savo kambariuose. Prireikus personalas teikia pagalbą valgant, ypač tiems, kas valgo trintą maistą. Nuo pavasario iki rudens, esant geriems orams, galintys judėti globos namų gyventojai turi galimybę valgyti pavėsinėje ant  Nemuno kranto, kur jiems pristatomas maistas. Todėl keletą mėnesių fiziškai stipresnieji senjorai mielai renkasi pietauti gamtoje gryname ore. 

IV SKYRIUS
PAPILDOMOS VEIKLOS
[bookmark: _heading=h.vazq4kib34u8]	2025 m. buvo toliau vykdomas 2022 m. lapkričio mėn. pradėtas projektas „Terapinės rekreacijos paslaugų teikimas Kukarskės globos namuose“ (pagal „Šakių krašto vietos veiklos grupės 2016–2023 metų vietos plėtros strategijos“ I prioriteto „Vietos ekonomikos plėtra ir aplinkosauga” priemonę „Verslumo skatinimas kaimo vietovėse“ Nr. LEADER-19.2-SAVA-10). 
	 Projekto tikslas – teikti sveikatos būklę padedančias gerinti terapinės rekreacijos paslaugas senyvo amžiaus asmenims ir negalią turintiems globos namų ir viso Šakių rajono gyventojams. 
Projekto metu globos namuose teikiamos šios paslaugos:
· Kompleksinės terapinės rekreacinės paslaugos;
· Koordinacijos ir smulkios motorikos lavinimo paslaugos;
· Psichologinės sveikatos ir smegenų veiklos stiprinimo paslaugos;
· Kompiuteriniai kognityvinių funkcijų lavinimo ir terapijos pratimų paslaugos.
Klientai daugiausiai rinkosi kompleksinės terapinės rekreacijos paslaugas. Siekiant pritraukti daugiau klientų ir didinant paslaugos žinomumą buvo paskelbtas straipsnis laikraštyje „Draugas“, informacija viešinta ir įvairių švenčių metu, dovanoti Dovanų kuponai. 
Šiomis paslaugomis naudojosi ne tik Kukarskės globos namų gyventojai, labiausiai pamėgę interaktyvią projekciją, leidžiančią lavinti judesių koordinaciją, loginį mąstymą ir komandinį darbą, bet ir VšĮ ,,Šakių diakonija“ Dienos centro vaikai, Šiaulių rajono neįgaliųjų klubas ,,Versmė“, senjorai iš VšĮ ,,Namai visiems“, globos namų gyventojų artimieji, pavieniai rajono gyventojai. 
2025 m. šiomis paslaugomis pasinaudojo 226 asmenys.
	2025 m. pagreitį įgavo dviejų naujų projektų „Stotelė atokvėpiui“ ir „Senatvė – likimo dovana“ įgyvendinimas
2024 m. pabaigoje pradėtas įgyvendinti VVG projektas „Stotelė atokvėpiui“ (pagal „Šakių krašto vietos veiklos grupės 2016–2023 metų vietos plėtros strategijos“ I prioriteto „Vietos ekonomikos plėtra ir aplinkosauga“ priemonę „Verslumo skatinimas kaimo vietovėse“ Nr. LEADER-19.2-SAVA-10). 2025 m. jis išplėtė Kukarskės globos namuose ir Šakių rajone teikiamų paslaugų pasiūlą nauja paslauga – stacionaria laikino atokvėpio paslauga, kuri teikiama šeimoms ar artimiesiems, nuolat prižiūrintiems ir slaugantiems senyvo amžiaus, neįgalius ar sunkiai sergančius artimuosius. Projekto vertė 71 179 Eur.
Laikino atokvėpio paslauga apima:
· trumpalaikę globą – globos namuose asmenims visą parą teikiama priežiūra (kasdienės gyvenimo veiklos, maitinimas, higienos užtikrinimas, pagalba apsirengiant, pasivaikščiojimai ir kitos būtinos paslaugos);
· socialinę ir emocinę paramą – asmenims suteikiama ne tik fizinė priežiūra, bet ir socialinė bei emocinė parama;
· slaugos ir sveikatos priežiūrą – globos namuose teikiamos slaugos paslaugos, kurios apima vaistų vartojimo kontrolę, sveikatos būklės stebėjimą, konsultacijas su sveikatos priežiūros specialistais);
· užimtumą ir laisvalaikį – globos namuose vyksta įvairi veikla (kūrybinės dirbtuvės, sportiniai užsiėmimai, švenčių šventimas, įvairios edukacijos).
Laikino atokvėpio paslaugos teikimo įgyvendinti buvo atliktas kapitalinis 85,14 kv. m patalpų remontas, įrengta ekologiška ir aplinką tausojanti šildymo sistema oras-oras, vartojanti atsinaujinančius energijos išteklius, įsigyta buitinė įranga, neįgaliesiems pritaikytas įėjimas į pastatą. Šio projekto dėka sukurtos 1,5 etato darbo vietos – užimtumo specialistui ir individualios priežiūros darbuotojui.
Kiekvienas paslaugos gavėjas turi teisę per metus gauti 720 val. (30 parų) laikino atokvėpio paslaugą dėl vieno prižiūrimo asmens. Pirmumas teikiamas Šakių rajono gyventojams.
2025 m. pajudėjo ir projektas „Senatvė – likimo dovana“, kurio tikslas – užtikrinti kokybiškų ilgalaikės priežiūros paslaugos senyvo amžiaus asmenims prieinamumą Šakių rajone, sukuriant 10 papildomų vietų. Tam Šakių rajono savivaldybė planuoja atlikti Kukarskės globos namų pastato antro aukšto (apie 260 kv. m) rekonstrukciją – pakeliant šiuo metu nenaudojamų erdvių stogą, bus įrengtos laikančiosios konstrukcijos, naujos grindys, atlikta visa apdaila, naujai išvedžiota elektros instaliacija, vandentiekio ir nuotekų šalinimo, šildymo ir vėsinimo sistemos, priešgaisrinė ir apsauginė signalizacijos. 
Naujose patalpose bus įrengti 5 dviviečiai kambariai su atskira asmens higienos patalpa pritaikyta asmenims su negalia prie kiekvieno kambario. Įrengtas kineziterapijos kambarys, kuriuo galės naudotis visi globos namų gyventojai. 
Projektą pagal 2022–2030 m. plėtros programos pažangos priemonę Nr.09-003-02-02-11, skirtą sumažinti pažeidžiamų visuomenės grupių gerovės teritorinius skirtumus, įgyvendins Šakių rajono savivaldybė, pasirašiusi sutartį su VšĮ Centrine projektų valdymo agentūra. Praėjusiais metais atlikti projektavimo darbai ir sukurta pastato vidaus bei išorės vizualizacija.
Kukarskės globos namai – projekto partneris.

V SKYRIUS
GLOBOS NAMŲ FINANSAVIMAS
        Kukarskės globos namų lėšos
2025 m.  Kukarskės globos namams skirtas finansavimas:
· iš valstybės biudžeto – 467 014 Eur;
· iš savivaldybės biudžeto – 125 074 Eur;
· iš gyventojų surinktos lėšos už paslaugas – 411 490 Eur;
· iš ES fondų – 59 971 Eur.
Iš viso – 1 063 549 Eur.

6 lentelė. Kukarskės globos namams skirtos lėšos iš valstybės biudžeto ir jų paskirstymas pagal funkcijas (14205.5. SD socialinėms paslaugoms 10.01.02.40.01): 
	Funkcijos pavadinimas
	Patvirtinta sąmata
(Eur) 2025 m.
	Faktinis įvykdymas
(Eur) 2025 m.

	1. Darbo užmokestis ir socialinis draudimas
	362 690
	362 690

	1.1. Darbo užmokestis pinigais
	357 041
	357 041

	1.2. Socialinio draudimo įmokos
	5 649
	5 649

	2. Prekių ir paslaugų naudojimas:
	74 101
	74 101

	2.1. Mitybos išlaidos
	45 000
	45 000

	2.2. Medikamentai
	4 968
	4 968

	2.30. Kitų prekių ir paslaugų išlaidos
	24 133
	24 133

	2.7. Socialinės išmokos ir pašalpos
	7 709
	7 709

	2.7.3.1.1.1. Darbdavių soc. parama pinigais
	7 709
	7 709

	Iš viso
	444 500
	444 500



7 lentelė. Kukarskės globos namams skirtos lėšos iš valstybės biudžeto ir jų paskirstymas pagal funkcijas (14411. Socialinių paslaugų šakos kolektyvinės sutarties įsipareigojimams vykdyti 10.09.01.01): 
	Funkcijos pavadinimas
	Patvirtinta sąmata
(Eur) 2025 m.
	Faktinis įvykdymas
(Eur) 2025 m.

	1. Darbo užmokestis ir socialinis draudimas
	5 486
	2 868

	1.1. Darbo užmokestis pinigais
	5 410
	2 824

	1.2. Socialinio draudimo įmokos
	76
	44

	Iš viso
	5 486
	2 868



8 lentelė.  Kukarskės globos namams skirtos lėšos iš valstybės biudžeto ir jų paskirstymas pagal funkcijas (1443. Socialinių darbuotojų darbo užmokesčio didinimui 10.09.01.01):
	Funkcijos pavadinimas
	Patvirtinta sąmata
(Eur) 2025 m.
	Faktinis įvykdymas
(Eur) 2025 m.

	1. Darbo užmokestis ir socialinis draudimas
	12 606
	12 606

	1.1. Darbo užmokestis pinigais
	12 426
	12 426

	1.2. Socialinio draudimo įmokos
	180
	180

	Iš viso
	12 606
	12 606



9 lentelė.  Kukarskės globos namams skirtos lėšos iš valstybės biudžeto ir jų paskirstymas pagal funkcijas (14415. Laikino atokvėpio paslaugos 10.09.01.01):
	Funkcijos pavadinimas
	Patvirtinta sąmata
(Eur) 2025 m.
	Faktinis įvykdymas
(Eur) 2025 m.

	1. Darbo užmokestis ir socialinis draudimas
	7 040
	7 040

	1.1. Darbo užmokestis pinigais
	6 939
	6 939

	1.2. Socialinio draudimo įmokos
	101
	101

	Iš viso
	7 040
	7 040



10 lentelė. Iš savivaldybės biudžeto gautų lėšų paskirstymas pagal funkcijas (150.1 Savivaldybės biudžeto lėšos 10.02.01.02):
	Funkcijos pavadinimas
	Gauta pagal sąmata
(Eur) 2025 m.
	Faktinis įvykdymas
(Eur) 2025 m.

	1. Darbo užmokestis ir soc. draudimas
	77 364
	77 364

	1.1. Darbo užmokestis pinigais
	76 257
	76 257

	1.2. Socialinio draudimo įmokos
	1 107
	1 107

	2. Prekių ir paslaugų naudojimas
	36 380
	36 380

	2.20 Komunalinės paslaugos
	7 000
	7 000

	2.30 Kitų prekių ir paslaugų išlaidos
	29 380
	29 380

	Iš viso
	113 744
	113 744



11 lentelė. Iš savivaldybės biudžeto gautų lėšų paskirstymas pagal funkcijas (150.2 Savivaldybės biudžeto lėšos (lėšų likutis) 10.02.01.02):
	Funkcijos pavadinimas
	Gauta pagal sąmata
(Eur) 2025 m.
	Faktinis įvykdymas
(Eur) 2025 m.

	1. Darbo užmokestis ir soc. draudimas
	11 210
	11 210

	1.1. Darbo užmokestis pinigais
	11 050
	11 050

	1.2. Socialinio draudimo įmokos
	160
	160

	2.7 Socialinės išmokos ir pašalpos
	120
	120

	2.7.3.1.1.1. Darbdavių soc. parama pinigais
	120
	120

	Iš viso
	11 330
	11 330



12 lentelė.  Iš gyventojų surinktų lėšų už paslaugas paskirstymas pagal funkcijas (37.2 Biudžetinių įstaigų pajamos 10.02.01.02):
	Funkcijos pavadinimas
	Gauta pagal sąmata
(Eur) 2025 m.
	Faktinis įvykdymas
(Eur) 2025 m.

	2. Prekių ir paslaugų naudojimas:
	4 289
	4 289

	2.20. Komunalinių paslaugų įsigijimo išlaidos
	4 290
	4 290

	Iš viso
	4 290
	4 290



13 lentelė. Iš gyventojų surinktų lėšų už paslaugas paskirstymas pagal funkcijas (37.2 Biudžetinių įstaigų pajamos 10.02.01.02):
	Funkcijos pavadinimas
	Patvirtinta sąmata
(Eur) 2025 m.
	Faktinis įvykdymas
(Eur) 2025 m.

	1. Darbo užmokestis ir soc. draudimas
	246 205
	246 205

	1.1. Darbo užmokestis pinigais
	242 132
	242 132

	1.2. Socialinio draudimo įmokos
	4 073
	4 073

	2. Prekių ir paslaugų naudojimas
	160 194
	160 194

	2.1 Mityba
	44 400
	44 400

	2.2 Medikamentai
	4 721
	4 721

	2.5 Ryšių paslaugos
	1 200
	1 200

	2.6 Transporto išlaikymas
	4 750
	4 750

	2.7 Aprangos ir patalynės įsigijimas bei priežiūra
	6 607
	6 607

	2.15 Materialiojo turto paprastojo remonto
	7 019
	7 019

	2.16 Kvalifikacijos kėlimas
	3 383
	3 383

	2.20 Komunalinės paslaugos
	35 681
	35 681

	2.21. Informacinių technologijų prekių ir paslaugos
	1 690
	1 690

	2.30 Kitų prekių ir paslaugų išlaidos
	50 743
	50 743

	2.7 Socialinės išmokos ir pašalpos
	801
	801

	2.7.3.1.1.1. Darbdavių soc. parama pinigais
	801
	801

	Iš viso
	407 200
	407 200



VI SKYRIUS
VEIKLOS TOBULINIMO PERSPEKTYVOS 
	Siekiant įvertinti Globos namų vidines stipriąsias ir silpnąsias puses, išanalizuoti tobulėjimo galimybes ir įžvelgti galimus išorės veiksnius, kurių reikėtų vengti, sudaryta SSGG analizė.

9 lentelė. SSGG analizė
	Stiprybės
	Silpnybės

	· Equass Assurance sertifikatas;
· Kokybės vadybos sistema, atitinkanti ISO 9001:2015 standarto reikalavimus;
· Žmogiškieji ištekliai: darbuotojų išsilavinimas, patirtis;
· Bendradarbiavimas su kitomis socialinės globos įstaigomis, seniūnijomis; bendruomenėmis;
· Gyventojų užimtumo veiklų įvairovė;
· Sėkmingai įgyvendinti projektai;
· Saulės fotovoltinė jėgainė;
· Terapinės rekreacinės paslaugos;
· Laikino atokvėpio paslauga;
· Naujų projektų įgyvendinimas;
· Kineziterapeuto paslaugos;
· Graži globos namus supanti aplinka.
	· Kasmetinių atostogų ar nedarbingumo laikotarpiu sunku užtikrinti kokybiškas paslaugas dėl didėjančio kito darbuotojo darbo krūvio;
· Reikalingas naujas automobilis;
· Darbo užmokestis;
· Patalpų trūkumas;
· Pagalbinės įrangos trūkumas;
· Sunkios negalios gyventojų užimtumas;
· Didėjantis slaugomų asmenų skaičius.

	Galimybės
	Grėsmės

	· Visuomenės senėjimas didina stacionarių socialinių paslaugų poreikį;
· Pradėtas įgyvendinti projektams „Senatvė – likimo dovana“ pritrauks papildomų lėšų globos namų plėtrai ir rekonstrukcijai, kuri leis padidinti gyventojų skaičių.
	· Per mažas finansavimas;
· Infliacija;
· Pokyčiai teisinėje bazėje;
· Darbo užmokesčio skirtumai gali lemti kvalifikuotų darbuotojų praradimą.
· Dėl per didelio darbo krūvio ir darbo specifikos gali atsirasti darbuotojų profesinis perdegimas ir psichologinis išsekimas;
· Infekcinės ligos;
· Kapitalinis gyvenamųjų patalpų remontas dėl licencijos išsaugojimo.



Direktorė							Asta Pranaitienė
